CELEX: C2004/300/56
Language: sl
Date: 2004-12-04 00:00:00
Title: Zadeva C-417/04 P: Pritožba Regione Siciliana zoper sklep Sodišča prve stopnje Evropskih skupnosti (tretji senat) z dne 8. julija 2004 v zadevi Regione Siciliana proti Komisiji Evropskih skupnosti, T-341/02, vložena dne 29. septembra 2004

4.12.2004   
            
            
               SL
            
            
               Uradni list Evropske unije
            
            
               C 300/30
            
         Pritožba Regione Siciliana zoper sklep Sodišča prve stopnje Evropskih skupnosti (tretji senat) z dne 8. julija 2004 v zadevi Regione Siciliana proti Komisiji Evropskih skupnosti, T-341/02, vložena dne 29. septembra 2004
   (Zadeva C-417/04 P)
   (2004/C 300/56)
   Regione Siciliana, ki jo zastopa Avvocatura dello Stato, je dne 29. septembra 2004 pred Sodiščem Evropskih skupnosti vložila pritožbo zoper sklep Sodišča prve stopnje Evropskih skupnosti (tretji senat) z dne 8. julija 2004 v zadevi Regione Siciliana proti Komisiji Evropskih skupnosti, T-341/02.
   Pritožnik Sodišču predlaga, naj:
   
               —
            
            
               razveljavi sklep Sodišča prve stopnje Evropskih skupnosti z dne 8. julija 2004.
            
         Pritožbeni razlogi in bistvene navedbe
   Pritožnik navaja, da je izpodbijani sklep neveljaven iz naslednjih razlogov:
   
               —
            
            
               iz točk 47, 48 in 49 sklepa je jasno razvidno, da predstavlja pravno podlago sodne odločbe člen 113 poslovnika Sodišča prve stopnje, ki se glasi: „Sodišče prve stopnje lahko vedno po uradni dolžnosti preizkusi, ali so izpolnjene procesne predpostavke, na katere pazi po uradni dolžnosti…“ V predmetni zadevi iz gradiva v spisu ni mogoče razbrati, katere so „procesne predpostavke, na katere pazi po uradni dolžnosti“, ki bi utemeljevale ugotovitev nedopustnosti Sodišča prve stopnje po uradni dolžnosti. Prav tako Sodišče prve stopnje ni niti z eno besedo obrazložilo, katere so te „procesne predpostavke, na katere pazi po uradni dolžnosti“ in kakšna je vsebina aktov, ki so sprožili poseben postopek iz člena 113 poslovnika. Popolna odsotnost obrazložitve v zvezi s tem, je povzročila hudo kršitev temeljnih pravic obrambe in kontradiktornosti;
            
         
               —
            
            
               kršitve in napačne uporabe člena 230 Pogodbe ES, glede upravičenja Regione Siciliana za vložitev tožbe in posledično, kršitev temeljne pravice do obrambe;
            
         
               —
            
            
               kršitve in zmotne uporabe člena 4(1)(prvi pododstavek) Uredbe Sveta (EGS) št. 2052 z dne 24. junija 1988 (1) in njenih kasnejših sprememb;
            
         
               —
            
            
               kršitve člena 9(1) Uredbe (EGS) št. 4253/88 z dne 18. decembra 1988 (2);
            
         
               —
            
            
               kršitve dolžnosti obrazložitve zaradi njene nedoslednosti in arbitrarnosti;
            
         
               —
            
            
               kršitve dolžnosti obrazložitve zaradi notranjih nasprotij, nelogičnosti in pomanjkanja argumentov.
            
         
      (1)  UL L 185, 15.7.1988, str. 9.
   
      (2)  UL L 374, 31.12.1988, str. 1.